Document ID: 32005R0704

32005R0704
L 118/14
SLUŽBENI LIST EUROPSKE UNIJE
UREDBA KOMISIJE (EZ) br. 704/2005
od 4. svibnja 2005.
o izmjeni specifikacije za oznaku izvornosti u Prilogu Uredbi (EZ) br. 1107/96 (Mel de Barroso) (ZOP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), a posebno njezin članak 9., članak 6. stavak 3. i druga alineja članka 6. stavka 4.,
budući da:
(1)
U skladu s člankom 6. stavkom 2. Uredbe (EEZ) br. 2081/92, zahtjev Portugala za izmjenom specifikacije za zaštićenu oznaku izvornosti Mel de Barroso, registriranu Uredbom Komisije (EZ) br. 1107/96 (2), objavljen je u Službenom listu Europske unije (3).
(2)
Komisiji nije dostavljena niti jedna izjava o prigovoru u smislu članka 7. Uredbe (EEZ) br. 2081/92, te se stoga navedene izmjene moraju registrirati i objaviti u Službenom listu Europske unije,
DONIJELA JE OVU UREDBU:
Članak 1.
Specifikacija za oznaku izvornosti „Mel de Barroso” mijenja se u skladu s Prilogom I. ovoj Uredbi.
Članak 2.
Sažetak glavnih točaka specifikacije prikazan je u Prilogu II. ovoj Uredbi.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. svibnja 2005.

Labels: 3
18
17
6